BEM โบรกเชียร์ซื้อเป้า 9.50 บ. รับปริมาณใช้ทางด่วนเดือนเม.ย.ฟื้นตัวสูง
BEM โบรกเชียร์ซื้อเป้า 9.50 บ. รับปริมาณใช้ทางด่วนเดือนเม.ย.65 ฟื้นตัวสูง จับตาปีนี้กำไรโตแตะ 2.3 พันลบ.
BEM โบรกเชียร์ซื้อเป้า 9.50 บ. รับปริมาณใช้ทางด่วนเดือนเม.ย.22 ฟื้นตัวสูง จับตาปีนี้กำไรโตแตะ 2.3 พันลบ.
18 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (11 พ.ค.2565) บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM แนะซื้อราคาเป้าหมาย 9.50 บาท  มีมุมมอง Slightly Positive ปริมาณใช้ทางด่วนเดือน เม.ย.65 ฟื้นตัวสูงกว่าคาด +9% (เราคาด 0.9 ล้านคัน/วัน) ส่วนปริมาณผู้โดยสารรถไฟฟ้า (สายสีน้ำเงิน) ใกล้เคียงกับที่คาด แนวโน้มเดือน พ.ค.65 ปริมาณใช้ทางด่วนและปริมาณผู้โดยสารรถไฟฟ้า (สายสีน้ำเงิน) มีแนวโน้มฟื้นตัว m-m ตามฤดูกาล (เริ่มเปิดเทอม) และสถานการณ์แพร่ระบาด COVID-19 มีแนวโน้มดีขึ้นหลังยอดผู้ติดเชื้อรายใหม่ลดลงต่อเนื่องหลังเทศกาลสงกรานต์
โดยคาดผลประกอบการฟื้นตัวโดดเด่นตั้งแต่ไตรมาส 2/2565 ตามปริมาณใช้ทางด่วนและปริมาณผู้โดยสารรถไฟฟ้าฟื้นตัวหลังสถานการณ์ COVID-19 เริ่มคลี่คลาย เราคาดสัดส่วนยอดใช้ทางด่วนและผู้โดยสารรถไฟฟ้างวดไตรมาส 2/2565  อยู่ที่ 80% และ 67% เมื่อเทียบกับภาวะปกติ ดีขึ้นจากงวดไตรมาส 1/2565 อยู่ที่ 76% และ 58% ตามลำดับ
ทั้งนี้คาดกำไรสุทธิปี 2565 อยู่ที่ 2.3 พันลบ. เติบโต 129% เทียบช่วงเดียวกันของปีก่อน ภายใต้สมมติฐานปริมาณใช้ทางด่วนและผู้โดยสารรถไฟฟ้าคิดเป็นสัดส่วน 88% และ 76% เมื่อเทียบกับภาวะปกติ ตามลำดับ